Многім А. А. Петыш дала пуцёўку ў жыццё, хаця кажа, што па характары была далёка не цукар – часам эмоцыі пераважалі над пачуццямі. Аднак сёння яна па праве можа ганарыцца, што вывела галіну з адстаючых у перадавую і перспектыўную. Безумоўна, цяпер у сістэме “купі-прадай” ідзе сапраўдная барацьба за пакупніка: выбар тавараў настолькі разнастайны, што вочы разбягаюцца, а ад прапаноў можна разгубіцца. Аднак не заўсёды чалавек арыентуецца толькі на цану, па-ранейшаму вялікую ролю адыгрывае культура абслугоўвання, ветлівыя адносіны. Напярэдадні прафесійнага свята – Дня кааперацыі – Алена Аляксандраўна пажадала ўсім, хто прысвяціў жыццё няпростай і нялёгкай сферы гандлю, любіць сваю работу і людзей, атрымліваць задавальненне ад справы, якой займаешся. Бо прафесія прадаўца, нягледзячы ні на часы, ні на змены, ні на пераўтварэнні, заўсёды будзе запатрабаванай.